b'\n_START_ARTICLE_\nGalakti\xc4\x8dna latituda\n_START_PARAGRAPH_\nGalakti\xc4\x8dna latituda ali galakti\xc4\x8dna \xc5\xa1irina (oznaka je b) je v astronomiji ena izmed galakti\xc4\x8dnih koordinat, ki enoli\xc4\x8dno dolo\xc4\x8dajo lego nebesnega telesa v galakti\xc4\x8dnem koordinatnem sistemu. Druga koordinata je galakti\xc4\x8dna longituda._NEWLINE_Galakti\xc4\x8dno latitudo merimo v kotnih merskih enotah od galakti\xc4\x8dnega ekvatorja do nebesnega telesa po galakti\xc4\x8dnem poldnevniku, ki gre skozi nebesno telo._NEWLINE_Galakti\xc4\x8dna latituda lahko zavzame vrednosti samo od +90\xc2\xb0 do -90\xc2\xb0. Pri tem je latituda +90\xc2\xb0 na severnem galakti\xc4\x8dnem polu (ozvezdje Berenikinih kodrov (Com)), latituda -90\xc2\xb0 pa je na ju\xc5\xbenem galakti\xc4\x8dnem polu v Kiparju (Scl).'